Artigas (forskningsstasjon)

Base Científica Antártica Artigas er en uruguayansk forskningsstasjon i Antarktis, beliggende på King George Island i øygruppen Sør-Shetlandsøyene. Den åpnet 22. desember 1984, og Uruguay ble året etter konsultativ medlem under Antarktistraktaten.

Artigas ligger på halvøya Fildes Peninsula i nærheten av den russiske forskningsstasjonen Bellingshausen. Stasjonen er helårsbemannet med en kapasitet på 60 personer om sommeren og en vinterbemanning på om lag 10 personer. Forskningsaktivitetene omfatter blant annet miljøovervåkning, glasiologi, ionosfæriske og meteorologiske målinger og humanbiologi.

Stasjonen er oppkalt etter Uruguays nasjonalhelt José Gervasio Artigas (1764–1850) som avskaffet slaveriet og omfordelte land.

 Eksterne lenker 
  La Base Científica Antártica Artigas. Instituto Antártico Uruguayo

Kategori:Forskningsstasjoner i Antarktis
Kategori:Sør-Shetlandsøyene
Kategori:Uruguay
Kategori:Etableringer i 1984
Kategori:Artikler i Antarktis-prosjektet